jkorsvik/nowiki_second_scrape_merged huggingface dataset:
Baeotis

Baeotis er en slekt av dagsommerfugler som tilhører familien Riodinidae.


== Utseende ==
Ganske små (vingespenn 15-27 millimeter) dagsommerfugler med litt spisse forvinger. Grunnfargen er mørk, med gule eller hvite flekker og tverrbånd, oftest med et tynt, metallisk bånd langs ytterkanten. Noen arter har gule vinger med små, mørke flekker langs ytterkanten.


== Levevis ==
Disse sommerfuglene lever i skog, gjerne ved bekker og på andre fuktige steder. De sitter med vingene flatt strukket ut til siden.


== Utbredelse ==
Slekten er utbredt i Mellom- og Sør-Amerika.


== Systematisk inndeling ==

Ordenen sommerfugler, Lepidoptera Linnaeus, 1758
Gruppen Glossata
Gruppen Coelolepida
Gruppen Myoglossata
Gruppen Neolepidoptera
Gruppen Heteroneura
Gruppen Eulepidoptera
Gruppen Ditrysia
Gruppen Apoditrysia
Gruppen storsommerfugler, Macrolepidoptera
Gruppen dagsommerfugler, Rhopalocera
Overfamilien egentlige dagsommerfugler, Papilionoidea
Familien Riodinidae – ca. 1500 arter, noen ganger regnet til Lycaenidae
Underfamilien Riodininae
stammen Riodinini
Slekten Baeotis Hübner, 1819
Baeotis attali Hall & Willmott, 1998 – Ecuador.
Baeotis bacaenis Hewitson, 1874 – Ecuador, Bolivia og Peru
Baeotis bacaenita Schaus, 1902 – Peru
Baeotis barce Hewitson, 1875 – Fransk Guyana, Mexico og Honduras
Baeotis capreolus Stichel, 1910 – Fransk Guyana og Colombia
Baeotis cephissa (Hewitson, 1875) – Brasil
Baeotis choroniensis Lichy, 1946 – Venezuela.
Baeotis creusis Hewitson, 1874 – Bolivia og Peru
Baeotis elegantula Hopffer, 1874
Baeotis euprepes (Bates, 1868) – Fransk Guyana, Bolivia og Brasil
Baeotis felix Hewitson, 1874 – Ecuador og Bolivia
Baeotis hisbon (Cramer, [1775]) – Fransk Guyana og Brasil
Baeotis johannae Sharpe, 1890 – Brasil
Baeotis kadenii (C. & R. Felder, 1861) – Venezuela og Colombia
Baeotis melanis Hübner, [1831] – Brasil
Baeotis nesaea Godman & Salvin, 1889 – Panama, Costa Rica, Ecuador og Peru
Baeotis prima (Bates, 1868) – Fransk Guyana og Brasil
Baeotis staudingeri D'Abrera, 1994 – Peru
Baeotis sulphurea (R. Felder, 1869) – Mexico, Guatemala, Costa Rica, Venezuela, Ecuador og Colombia
Baeotis zonata R. Felder, 1869 – Mexico, Guatemala, Honduras, Colombia og Ecuador


== Kilder ==
Brower, A.V.Z. (2011) Baeotis på Tree of life [1]
Markku Savela's Lepidoptera and some other life forms: Sjekkliste over artene. Hentet 27.1. 2012.
Butterflies of Amazonia – Baeotis bacaenis [2]
Butterflies of Amazonia – Baeotis staudingeri [3]
Butterflies of America – Baeotis zonata [4]
Parque Nacional Sangay - Baeotis felix [5]


== Eksterne lenker ==
(en) Baeotis i Encyclopedia of Life 
(en) Baeotis i Global Biodiversity Information Facility 
(en) Baeotis hos NCBI 
(en) Kategori:Baeotis – bilder, video eller lyd på Wikimedia Commons 
Baeotis – detaljert informasjon på Wikispecies 
Bilde av Baeotis bacaenis
Bilder av Baeotis sulphurea
Bilde av Baeotis zonata
Jordkjeller

En jordkjeller er en kjeller med et gulv som danner en direkte kontakt med jordsmonnet. Dette fører til at jordas fuktighet og temperatur stabiliserer klimaet i lagerrommet slik at den er kjølig om sommeren og frostfri om vinteren. Jordfuktigheten sørger også for at matvarene ikke tørker ut. Den ble brukt til å lagre matvarer før kjøleskapet hadde blitt oppfunnet.
En jordkjeller kunne være nedgravd i bakken med murte vegger og tak, slik at den var fullstendig omgitt av jord, men kunne også være anlagt under hus. For å hindre mugg var den som regel utstyrt med en form for ventilasjon.
Det finnes også moderne jordkjellere, blant annet fullstendige enheter av glassfiber som kan graves ned i jorda uten å måtte bygge mur.


== Se også ==
Kjeller (arkitektur)


== Eksterne lenker ==
En jordkjeller på Radøy i Hordaland
Agropub, Nettside for økologisk landbruk
9,999,999 Tears

«9,999,999 Tears» er en amerikansk sang, skrevet av Razzy Bailey.Dickey Lee spilte den inn på singlen RCA Gold Standard GB-10929 2. mars 1976. Produsenter var Roy Daa og Dickey Lee. A-siden var «Rocky».«9,999,999 Tears» var hentet fra LP-platen Angels, Roses, and Rain (RCA Victor APL1-1725).
Sangens jeg-person gråter, fordi hans elskede har funnet en annen.


== Norsk versjon ==
Steinar Fjeld har skrevet en norsk tekst. Hans versjon heter «9999999 tårer».


=== Innspilling ===
Septimus. Utgitt på LP-platen Septimusikk 2 (Talent TLS 3019) i 1976.


== Listeplasseringer ==
Lees verjon lå som # 3 på Billboard Hot Country Songs-listen i 1976 og som # 52 på Billboard Hot 100-listen i 1977.


== Referanser ==
Byggteknisk forskrift

En byggeforskrift et sett med regler som angir hvordan bygninger og andre deler av en eiendom skal bygges eller ombygges. Byggeplanen må samsvare med forskriftene for å få byggetillatelse, som vanligvis gis av kommunen. Hovedformålene med byggeforskrifter er å ivareta folkehelse, sikkerhet og generell velferd, både for de som skal bruke bygget og de i miljøet rundt.


== Byggteknisk forskrift (Norge) ==
I Norge er byggteknisk forskrift, formelt navn Forskrift om tekniske krav til byggverk (ofte kalt «TEK»), den norske forskriften som har til formål å sikre at tiltak planlegges, prosjekteres og utføres ut fra hensyn til god visuell kvalitet, universell utforming og slik at tiltaket oppfyller tekniske krav til helse, miljø og sikkerhet og energi.Forskriften er hjemlet i Plan- og bygningsloven og trådte i kraft 1. juli 2010. Forskriftens offisielle navn er FOR-2010-03-26-489 Forskrift om tekniske krav til byggverk. Den er fastsatt av Kommunal- og regionaldepartementet 26. mars 2010.
Byggteknisk forskrift inneholder nærmere utdypning og utfylling av bestemmelser i plan- og bygningsloven. Forskriften er delt i fire deler og delene har regler ikke bare om tekniske krav til selve byggverket, men også om dokumentasjon, tomteutnytting, naturpåkjenninger, uteareal, installasjoner og løfteinnretninger (løfteplattformer, rulletrapper, rullende fortau og trappeheiser), heiser m.m.
Historikk over norske byggeforskrifter:

TEK 85: «Byggeforskrift 1985»
TEK 97: «Forskrift om krav til byggverk og produkter til byggverk» Publisert 1997 (FOR-1997-01-22 nr 0033)
Oppdatert 1999
Oppdatert 2001
Oppdatert 2003
Oppdatert 2007 (FOR-2007-01-26-96))
TEK-2007: «Forskrift om endring i forskrift om krav til byggverk og produkter til byggverk»
TEK10: «Forskrift om tekniske krav til byggverk» (FOR-2010-03-26-489)
TEK17: «Forskrift om tekniske krav til byggverk» (FOR-2017-06-19-840)En bolig oppført etter ikrafttredelse av ny forskrift kan være lovlig bygd etter gammel forskrift dersom boligen var byggemeldt innen gitte frister. For eksempel kunne et hus bygd etter ikrafttredelse av TEK 2007 likevel være lovlig bygd etter TEK 97 dersom huset var byggemeldt før slutten av en overgangsperiode frem til 1. august 2009.


== Se også ==
Byggebransjens våtromsnorm


== Referanser ==


== Eksterne lenker ==
Lovdata: Byggteknisk forskrift
Polaråret 1905

Polaråret 1905 er en oversikt over hendelser med tilknytning til Arktis eller Antarktis i 1905.


== Ekspedisjoner ==


=== Arktis ===
Roald Amundsens ekspedisjon gjennom Nordvestpassasjen 1903–06.
Ziegler-ekspedisjonen 1903–05 under ledelse av Anthony Fiala mislyktes med å nå Nordpolen.
Nordpolsekspedisjon 1905–06 ledet av Robert Peary, fra Ellesmereøya.


=== Antarktis ===
Charcots første antarktisekspedisjon 1903–05 under ledelse av franskmannen Jean-Baptiste Charcot til Antarktishalvøya.


== Begivenheter og etableringer ==
24. desember – Hvalfangst med det flytende kokeriet «Admiralen» startet ved New Island på Falklandsøyene. Dette var det første flytende kokeriet på sørlige breddegrader.


== Oppdagelser og vitenskapelige resultater ==


== Fødsler ==
13. mars – John Riddoch Rymill, australsk polarutforsker og leder av British Graham Land Expedition 1934–37.
22. august – Martin Lindsay, 1. baronett, britisk offiser og oppdager.
19. desember – Norman D. Vaughan, amerikansk hundesledefører og polfarer.
12. desemberjul./ 25. desember 1905greg. – Pyotr Sjirsjov, sovjetisk oseanograf, hydrobiolog, polarforsker og statsmann.


== Dødsfall ==
10. oktober – Per Savio, samisk hundekjører og førstemann som overnattet på det antarktiske kontinentet


== Referanser ==


== Litteratur ==
Robert K. Headland (2009). A Chronology of Antarctic exploration. London: Quaritch. s. 239–243. ISBN 978-0-9550852-8-4.
Karsten Anker Solhaug

Karsten Anker Solhaug (født 9. november 1914 i Porsgrunn, død 26. august 2012 i Oslo) var kommandør i Frelsesarmeen og territorialleder for Norge, Island og Færøyene fra 8. februar 1975. Han gikk ut av Frelsesarmeens krigsskole i 1935, deretter hadde han korpstjeneste ulike steder. Under andre verdenskrig var han marineprest. 
Siden ble han sekretær for Frelsesarmeens sjefssekretær, redaksjonsmedarbeider i Krigsropet og ungdomssekretær. Etter å ha vært divisjonssjef i Nord-Norge ble han assisterende divisjonssjef i England, deretter var han eiendomssekretær før han ble sjefssekretær i Danmark. I 1968 ble han sjefssekretær i Norge og i 1975 ble han forfremmet fra oberst til kommandør i forbindelse med at han ble territorialleder. 

Han var språkmektig, og snakket tilnærmelsesvis flytende islandsk etter å ha vært stasjonert i Island under krigen. Han var også en dyktig tolk, og da Billy Graham hadde møter på Ullevål stadion på 1950-tallet, var det Solhaug som tolket ham til norsk.


== Referanser ==


== Kilder ==
Hvem Hva Hvor 1976 ISBN 82-516-0086-3 side 85
Håkon Flood

Håkon Flood (født 25. september 1905 i Stavanger, død 9. oktober 2001 i Trondheim) var en prisbelønt norsk kjemiker, kjent for bidrag til saltsmelte- og høytemperaturkjemien.Etter cand.kjemi fra NTH i 1930 tok han doktorgrad ved Technische Universität Berlin 1933 og ble dosent i emnet uorganisk kjemi ved NTH i 1935, professor 1953-75. Flood ledet også NTNF sitt institutt for silikatforskning ved NTH fra 1949 til 1966, da det ble eget institutt og Flood første instituttleder. Han var ved Pennsylvania State University og University of California, Los Angeles 1958-60.
Han jobbet også med praktiske støvproblemer i avgangen fra norsk ferrosilisiumindustri.


== Premier og verv ==
Fridtjof Nansens belønning for fremragende forskning 1957
Guldberg-Waage-medaljen i 1966
Med i Det Kongelige Norske Videnskabers Selskab, Det Norske Videnskaps-Akademi, Norges Tekniske Vitenskapsakademi, Det Kgl. Danske Videnskabers Selskab
Commission on High Temperatures and Refractories, International Union of Pure and Applied Chemistry, medlem 1961-69
teknisk hedersdoktor ved Åbo Akademi, Finland


== Referanser ==
Rubber Ball

«Rubber Ball» er en amerikansk popsang, skrevet i the Brill Building i New York City av Gene Pitney og Aaron Schroeder.
Sangen ble innspilt av Bobby Vee 12. august 1960 i United i Hollywood, hvor fire sanger ble innspilt. Produsenten var Thomas «Snuff» Garrett. Sangen markerte også Vees første bruk av å overdubbe sin andrevokal.
Den ble utgitt på singlen Liberty F-55207 7. november 1960. B-siden var «Everyday».«Rubber Ball» ble en hit i begynnelsen av 1961 for Bobby Vee. I realiteten var det den platen som gjorde Vee til en internasjonal stjerne.
Sangen var A-siden på Vees femte singleutgivelse i USA, hvor den lå som # 6 på Billboard Hot 100-listen. Den ble en gjennombruddshit for han i Storbritannia, hvor den nådde en fjerdeplass.


== Andre versjoner ==
Marty Wilde. Utgitt i januar 1961.
Gary Lewis and the Playboys. Utgitt på albumet Hits Again! i 1966


== Svensk versjon ==
Stig Rossner (Stig Anderson) har skrevet en svensk tekst. Den har tittelen «Gummiboll».

Lill-Babs spilte inn sangen. Den ble utgitt på singelen Karusell i 1961. B-siden var «Hem, hem till lilla Järvsö?».
Johnny Waard. Utgitt i 1961.


== Norsk versjon ==
H. Kullerud har skrevet en norsk tekst. Den har tittelen «Ballen min».


=== Innspilling ===
Anne Mette Torp. Utgitt på LP-platen Abra-ka-dabra (Talent).


== Listeplasseringer ==


== Referanser ==
Schreyer

Schreyer kan være:

Dirk Schreyer (født 1944), tysk roer som deltok i de olympiske leker 1968 i Mexico by
Lothar Schreyer (1886-1966), tysk jurist, maler, forfatter og dramaturg
Loango

Loango var et kongedømme i dagens Kongo-Brazzaville og den angolanske enklaven Cabinda som eksisterte fra 1400-tallet og frem til den franske og portugisiske koloniseringen på 1800-tallet. I sin storhetstid strakte riket seg fra Mayombe i nord til Kongofloden. Innbyggerne talte hovedsakelig kikongo.
Ancyluris

Ancyluris er en slekt av dagsommerfugler som tilhører familien Riodinidae.  Navnet blir noen ganger stavet "Ancycluris".


== Utseende ==
Middelsstore sommerfugler med et karakteristisk utseende. Kroppen er kort og kraftig. Vingene er lange og smale, hos hannene svarte med skarpt røde tegninger, hvite og metallisk grønne eller blå tegninger. Hunnene er mer brunlige.
Undersiden er mer eller mindre metallisk farget.
Bakvingen kan værer trukket ut til en kort, bred stjert.


== Levevis ==
Disse sommerfuglene lever i skog, opptil 3000 meter over havet. De er raske flygere.
Som vertsplanter for larvene har blitt registrert slektene Hyeronima (vortemelkfamilien) og Miconia (Melastomataceae).


== Utbredelse ==
Slekten er utbredt i Mellom- og Sør-Amerika.


== Systematisk inndeling ==

Ordenen sommerfugler, Lepidoptera Linnaeus, 1758
Gruppen Glossata
Gruppen Coelolepida
Gruppen Myoglossata
Gruppen Neolepidoptera
Gruppen Heteroneura
Gruppen Eulepidoptera
Gruppen Ditrysia
Gruppen Apoditrysia
Gruppen storsommerfugler, Macrolepidoptera
Gruppen dagsommerfugler, Rhopalocera
Overfamilien egentlige dagsommerfugler, Papilionoidea
Familien Riodinidae – ca. 1500 arter, noen ganger regnet til Lycaenidae
Underfamilien Riodininae
stammen Riodinini
Slekten Ancyluris Hübner, 1819
Ancyluris aristodorus (Morisse, 1838) – Fransk Guyana og Ecuador
Ancyluris aulestes (Cramer, 1777) – Fransk Guyana, Guyana, Surinam, Bolivia, Colombia, Ecuador, Brasil og Peru
Ancyluris colubra (Saunders, 1859) – Venezuela, Brasil og Peru
Ancyluris etias (Saunders, 1859) – Bolivia, Surinam og Peru
Ancyluris formosissima (Hewitson, 1870)  – Ecuador og Peru
Ancyluris inca (Saunders, 1850) – Mexico, Panama, Colombia, Ecuador, Peru og Bolivia
Ancyluris jurgensenii (Saunders, 1850) – Mexico, Panama og Colombia
Ancyluris meliboeus (Fabricius, 1777)
Ancyluris melior Stichel, 1910 – Brasil og Peru
Ancyluris miniola (Bates, 1868)- Brasil
Ancyluris mira (Hewitson, 1874) – Colombia, Ecuador, Peru og Bolivia
Ancyluris paramba D'Abrera, 1994 – Ecuador
Ancyluris paetula Stichel, 1916 – Peru
Ancyluris rubrofilum Stichel, 1909 – Bolivia
Ancyluris tedea (Cramer, 1777) – Fransk Guyana, Guyana, Surinam, Peru og Bolivia


== Kilder ==
Brower, A.V.Z. (2011) Ancycluris på Tree of life [1]
Markku Savela's Lepidoptera and some other life forms: Sjekkliste over artene. Hentet 27.1. 2012.
Butterflies of Amazonia – Ancyluris aulestes [2]
Butterflies of the Andes – Ancyluris melior [3]


== Eksterne lenker ==
(en) Ancyluris i Encyclopedia of Life 
(en) Ancyluris i Global Biodiversity Information Facility 
(en) Ancyluris hos NCBI 
(en) Kategori:Ancyluris – bilder, video eller lyd på Wikimedia Commons 
Ancyluris – detaljert informasjon på Wikispecies 
Bilder av Ancyluris aulestes
Difterivaksine

Difterivaksinen er en immuniserende vaksine mot bakterien Corynebacterium diphtheriae som forårsaker difteri. Det har resultert i et fall på mer enn 90% i antallet av tilfeller på verdensplan mellom 1980 og 2000. Det anbefales at man tar tre startdoser, hvorpå virkningen er 95% effektiv.Bakterien sprer seg ved kontakt- eller dråpesmitte. Vaksinen er effektiv i omkring ti år, hvorpå en boosterdose er nødvendig.


== Beskrivelse ==
Vaksinen består av inaktivert difteritoksin som er adsorbert til et aluminiumsalt. Den finnes også som en kombinasjonsvaksine som samtidig beskytter mot kikhoste og stivkrampe.Vaksinasjonen kan starte i seks ukers alder, med ytterligere doser hver fjerde uke deretter. Difterivaksinen er meget sikker. Betydelige bivirkninger er sjeldne. Smerter kan oppstå på injeksjonsstedet. Det kan bli hevet i et par uker etter vaksinasjonen. Vaksinen er sikker i både graviditet og for folk som har dårlig immunfunkdjon.Difterivaksine kommer i flere forskjellige kombinasjoner. Disse omfatter tetanustoxoid (kjent som dT og DT-vaksine), og en annen variasjon som også inneholder stivkrampe og kikhostevaksine, kjent som DPT-vaksinen.World Health Organisation har anbefalt bruken av difterivaksiner siden 1974. Ca 84% av verdens befolkning er vaksinert. Den gis som en intramuskulær injeksjon. Vaksinen skal oppbevares kaldt, men ikke frossen.Difterivaksinen ble utviklet i 1923. Det er på WHOs liste over livsviktige legemidler, som en av de viktigste medisiner i et grunnleggende helsesystem. Engrospris i utviklingslandene for en versjon som inneholder tetanustoxoid, var i 2014 mellom 0,12 og 0,99 USD per dose. I USA koster de mindre enn 25 USD.


== I Norge ==
Vaksinen har vært en del av Norges barnevaksinasjonsprogram siden 1952 og består av tre doser ved henholdsvis 3, 5 og 12 måneders alder.


== Referanser ==
Caria

Caria er en slekt av dagsommerfugler som tilhører familien Riodinidae.


== Utseende ==
Små (vingespenn ca. 20 millimeter), brune sommerfugler med litt spisse forvinger. De har små felter av metallfargede skjell på vingene. Hos noen arter er det metalliske skjell over det meste av vingeflaten.


== Levevis ==
Disse sommerfuglene lever i skog.
Noen arter har larver som lever på nesletrær (slekten Celtis, hampfamilien), andre på planter i ananasfamilien.


== Utbredelse ==
Slekten er utbredt i Mellom- og Sør-Amerika, fra Texas i nord til det sørlige Brasil i sør.


== Systematisk inndeling ==

Ordenen sommerfugler, Lepidoptera Linnaeus, 1758
Gruppen Glossata
Gruppen Coelolepida
Gruppen Myoglossata
Gruppen Neolepidoptera
Gruppen Heteroneura
Gruppen Eulepidoptera
Gruppen Ditrysia
Gruppen Apoditrysia
Gruppen storsommerfugler, Macrolepidoptera
Gruppen dagsommerfugler, Rhopalocera
Overfamilien egentlige dagsommerfugler, Papilionoidea
Familien Riodinidae – ca. 1500 arter, noen ganger regnet til Lycaenidae
Underfamilien Riodininae
stammen Riodinini
Slekten Caria Hübner, 1823
Caria castalia (Ménétriés, 1855)
Caria chrysame (Hewitson, 1874)
Caria domitianus (Fabricius, 1793)
Caria ino Godman & Salvin, 1886
Caria mantinea (Felder, C & R. Felder, 1861)
Caria marsyas Godman, 1903
Caria melino Dyar, 1912
Caria plutargus (Fabricius, 1793)
Caria rhacotis (Godman & Salvin, 1878)
Caria sponsa (Staudinger, 1887)
Caria stillaticia Dyar, 1912
Caria tabrenthia Schaus, 1902
Caria trochilus Erichson, 1849


== Kilder ==
Brower, A.V.Z. (2011) Caria på Tree of life [1]
Markku Savela's Lepidoptera and some other life forms: Sjekkliste over artene. Hentet 27.1. 2012.


== Eksterne lenker ==
(en) Caria i Encyclopedia of Life 
(en) Caria i Global Biodiversity Information Facility 
(en) Caria hos ITIS 
(en) Caria hos NCBI 
(en) Kategori:Caria (Riodinidae) – bilder, video eller lyd på Wikimedia Commons 
Caria – detaljert informasjon på Wikispecies
Ragnar Nicolaysen

Ragnar Nicolaysen (født 9. september 1902 i Kristiania, død 7. april 1986 samme sted) var en prisbelønt norsk forsker på ernæring som fant ut at mettet fett ga flere hjerte-kar-sykdommer på slutten av 1950-tallet.Etter examen artium 1920 i Kristiansund og cand.med. 1928 ble han dr.med. 1935 på en avhandling om hvordan en tarmen til en hund suger opp kalsium. Dermed ble han var professor i ernæringsforskning ved Universitetet i Oslo i 1940. Han fortsatte til  1972. Nicolaysen startet Biokjemisk Institutt i 1955, og ved Nordisk husholdshøgskole etablerte han i 1967 egen linje for ernæring.


== Verv og utmerkelser ==
Fridtjof Nansens belønning for fremragende forskning 1960
Det Norske Videnskaps-Akademi innvalgt  1941
medlem av Kungliga Vetenskapssocieteten i Uppsala 1956, Det Kgl. Danske Videnskabernes Selskab 1964 og Kungliga svenska Vetenskapsakademien 1968
æresdoktor ved universitetene i Göteborg og Glasgow
ridder av 1. klasse av St. Olavs Orden 1961
kommandør av Order of the British Empire


== Referanser ==
Lars Kittilsen

Lars Kittilsen (født 1. oktober 1969) fra Porsgrunn er en norsk journalist og redaktør. Han var ansvarlig redaktør i avisa Varden i Skien fra 2008 til 2014. I 2013 skiftet han navn tilbake til sitt opprinnelige familienavn Kittilsen.Kittilsen studerte journalistikk i Volda og har også vært nyhetsredaktør i Avisenes nyhetsbyrå (ANB), reporter i NRK og nyhetsredaktør i Telemarksavisa. Fra 2015 er han kommunikasjonssjef ved Sykehuset Telemark i Skien.


== Referanser ==
Kongeriket Kuba

Kuba (også Bakuba eller Bushongo) var et rike i Afrika som grenset til elvene Sankuru, Lulua og Kasai i den sørøstre delen av det som i dag er Kongo-Kinshasa (tidligere Zaire). Kubariket var et konglomerat av flere mindre Bushongo-talende makter samt Kete, Coofa, Mbeengi, og twa-pygmeene. Riket er fremdeles et tradisjonelt kongedømme.


== Litteratur ==
Vansina, Jan (1978). The Children of Woot: A history of the Kuba peoples. Madison: University of Wisconsin Press. ISBN 9780299074906.
Ole Melvold

Ole Johnsen Melvold (født 2. juni 1859 i Åmot, død 1954 i Oslo) var en norsk materialforvalter, sagbruksbestyrer og politiker (FV)
Han hadde eksamen fra Fredrikshalds underbefalsskole fra 1879, og tjenestegjorde som sersjant i Østerdalens bataljon 1880–1884. Melvold var deretter fullmektig hos kammerherre Faye på Dal i Ullensaker, før han gikk til innkjøp av skog og sagbruk og var bestyrer ved Hamar Dampsag & Høvleri. I 1908 ble han ansatt i A/S Sydvaranger i Kirkenes, hvor han var materialforvalter 1910–1940.
Melvold var medlem av Sør-Varanger herredsstyre, forlikskommissær, formann i Sør-Varangers ligningsnemnd og jordstyre samt formann i Finnmarks næringsnemnder 1916–1918. Han hadde også en rekke andre kommunale verv. Han var medstifter og første formann i Finnmark Frisinnede Venstre. Han var 1. vararepresentant til Stortinget fra Finnmark 1925–1927, og møtte periodevis for Waldemar Larssen i Stortingets næringskomité.


== Referanser ==


== Eksterne lenker ==
(no) Ole Melvold hos Norsk senter for forskningsdata
Love Me (Leiber/Stoller-sang)

«Love Me» er en sentimental amerikansk sang, skrevet av Jerry Leiber og Mike Stoller. Den ble popularisert av Elvis Presley i 1956. Sangen ble skrevet som en parodi på country & western-musikk. Den ble først tolket av R&B-duoen Willy and Ruth i 1954 (Spark 105), deretter av Georgia Gibbs. Hennes versjon ble utgitt på singlen Mercury 70473 i 1955. B-siden var «Mambo Baby» .
Elvis Presley spilte inn sangen i Radio Recorders, Hollywood, 1. september 1956. Den ble utgitt på hans andre LP, Elvis (RCA Victor LPM 1382) 19. oktober 1956. Sangen finnes også på EP-platen Elvis, vol. 1 (RCA Victor EPA-992). Produsent var Steve Sholes.
Presley fremførte «Love Me» på Ed Sullivan Show 28. oktober 1956. Han inkluderte sangen i Elvis Presley's '68 Comeback Special  for TV-selskapet NBC. Presley fremførte den ofte på konserter i 1970-årene, innbefattet hans siste turné i juni 1977.


== Andre versjoner ==
Johnny Burnette innspilte «Love Me» i 1960, i en stil liknende den til Presley, på sitt album Dreamin’ (Liberty LST 7179) og på EP-platen  Dreamin’ (Liberty LSX  1004).
En versjon ble innspilt av countryartisten Davis Daniel. Den ble utgitt på hans debut-CD Fighting Fire with Fire (1991)
En liveversjon av sangen ble innspilt av countrysangeren Billy «Crash» Craddock. Den ble utgitt på hans CD Live -N- Kickin' (2009)
Sangen var med i musikkrevyen Smokey Joe's Cafe, i en medley sammen med «Don't».


== Norsk versjon ==
Tande-P har skrevet en norsk tekst. Den bærer tittelen «Ta meg som jeg er».


=== Innspilling ===
Øivind Blunck. Utgitt på CD-albumet Fridtjofs helaften (Tylden & Co. GTACD 8065) i 1999.


== Referanser ==